5 testuak. FILO SARRERA

**PARTAIDEAK: Iñigo Avila, Oier Albas, Ane Llona, Asier Castillo.**

ZERTAZ DIHARDU FILOSOFIA?

Zaila den zehaztea zertaz hitz egin behar duen filosofia, baina ezaugarri, printzipio basiko bat du: Filosofiak izaera unibertsala du. Historian zehar beti galdetu izan da, bada aztertzeko mugarik ez duen esparrurik? Bai, filosofia.

Zientziek oso zehaztuta dute zer aztertu behar duten, baina filosofia? filosofiaren unibertsaltasuna haren esparruan mugarik ez izatea da. Hau da, filosofia gauza guztiez hitz egin dezake, politika, kimika, … Filosofia irekia da. Orduan, filosofia antolatzerakoan arazoak daude. Irekia bada, unibertsala bada? Nola antolatu? Esan genezake, filosofia gainerako esparruak aztertzen dituela eta bere helburua munduko errealitate guztien mapa bat egitea dela.

Mapez hitz eginda, hauek dira gutxi gora behera filosofiaren esparruan bere mapa propioa sortzen duten bere azpi-esparruak: Jakintza, hizkuntza, epistemologia, hermeneutika,logika, ontologia, filosofia bera. Hortaz nahiz eta Filosofiari beti atxikitu izan zaion hutsala dela, ezin da hori esan, bere esparruak ondo definituak baititu, baina zientziekiko diferentzia da, ez dagoela itxirik, filosofia irekia baita bere baitan.

Filosofia egiten 2500 urte baino gehiago daramatzagu, baina oraindik ez gara gai izan jakiteko zer den edo zertaz datzan filosofiak. Kontuan hartuz lehenengo filosofoek eta beraien teoria kosmogonikoak naturarekin zuzen-zuzenean erlazionatuak, Platonen ikuskera zientifiko eta arrazionala mitikoa alde batera utzita, egiazko errealitatea aurkitzeko pixkanaka-pixkanaka gero eta arazo eta teoria filosofiko gehiago agertzen hasi ziren, gero eta pentsatzeko forma gehiago. Hau ikusita, esan dezakegu filosofiak izaera unibertsala duela kontuan hartuta munduaz hitz egiten duela bere osotasunean, bere forma guztietan, bere zientzia guztiei erreferentzia eginez (filosofoek gogo zientifikoak izan dituzte beti). Baina, gogoeta eta teoria guztiak eta gero ba al dago definizio zorrotz, zientifiko bat?

Beharbada horretan datza filosofiaren benetako balorea, dena zalantzan jartzea, ezer hartzea forma itsuan, gure pentsaera zabaltzea eta ikustarazi dauden ikuspuntu infinituak gure ohiko dogmatismoetatik ateratzen laguntzeko. Baina batzuetan hori da hartzen dena akats bezala, filosofiak ez duela erantzun zehatzik ematen, bestalde beharbada garrantzitsuena ez da erantzutea, galdetzea baizik.

Behar-izan fisikoak ditugun bezala (jatea, lo egitea), ere behar-izan mentalak ditugu eta horik gutxietan asetzen ditugu. Horretan datza filosofiaren benetako balorea, berez teorikoa izanda erabilgarritasun praktiko handia du autokritika eta barnekotasunaren behaketa bultzatuz. Filosofiak kolokan jartzen ditu gure ohiko eskema mentalak eta hori gero gure ekintzetan ikusten da, nola aldatu ahal duen gure portaera.

Bestalde, filosofiak lantzen dituen gaiak, gai potoloak eta sakonak dira: Zer da gizakia? Zein da bizitzaren zentzua? Galdera hauek motibatzen ditu filosofiako ikasleak eta haien erantzunen bila doaz, baina itxaropen handiak sortu ditzaketen galderak dira. Azken batean, filosofiaren lana galderak egitea eta, ahal den heinean, erantzuten lagundu. Beharbada Wittgensteini kasu egin behar genioke eta isilik gelditu.

Esan bezala, filosofiak esparru guztiei buruz hitz egin dezake.Ikus dezagun orain, filosofia eta zientziaren arteko harremana

Filosofiaren historian, zientzia beti egon izan da oso presente, eta orain filosofiaz aparteko beste gai bat bezala ikusten da. Historia zehar mota askotako galderak egin izan dizkiegu gure buruei: zer gara? Zer da mundua? Zer gara gu munduan? … galdera horiei erantzuteko gogoeta denbora jakin bat behar da, ez baitira esperientziaz erantzuteko galderak. Hala ere, badaude esperientziaz erantzuteko galderak, eta horiek zientziaren esparruan sartu daitezke, enpirikoki erantzuten baitira, hau da, esperientzia baten ondorioz. Filosofiaren eginkizuna, zientziarena ez bezala, kritika da, ez aztertze hutsa. Zientzialariek, bere zientzia aukeratu eta arlo horretan ikasteaz gain, bizitza osoa arlo horretan lanean pasako dute, hartatik atera gabe. Filosofia ikasten duenak, ordea, arlo guztiak ditu aukeran, filosofiak ez baitu arlo jakin batez hitz egiten, arlo guztiak sartzen baititu bere baitan, eta haiei kritika egiten baitie. Kuestio honen adibide garbia mareen azterketa da, mareen izaera esperientzia batzuen ondorioz ezagutzen baitugu, eta ez baitugu denbora askoz erreflexionatu behar galdera horiei erantzuteko. Galdera horiek galdera zientifikoak dira, baina, nola agertzen dira galdera berriak? Zeinek baldintzatzen ditu? Autogogoeten bidez. Gizakiok berezko dugun ezaugarria da, edozein ekintza egin aurretik, nahiz eta egunerokoa izan, autogogoeta bat egiten dugu, aukerak aztertuz.

Zientzia edo jakintza guztiak, aztertzeko modu jakin baten bidez edo 'lente' jakin batzuen bidez aztertu behar dira, erakutsi beharrekoa erakuts dezaten. Filosofia, ordea, 'lente' deitu diogun horren azterketa da, aztergaiaren informazioak ez du hainbeste balio honetan. Zientzia guztiek dituzte mugak, eta haien ezagutza objektiboa da, frogatuta baitago. Filosofian, ezagutza objektiboa zer den aztertzen da, edota zientzia zer den, definizioa bilatuz.

Bestalde, aipagarria da filosofiak eta erlijioak historian zehar eta gaur egun ere daukaten harremana, biek antzeko galderak jorratu izan dituztelako gure izateari eta oro har unibertsoari buruzkoak. Hala ere, bien izaera guztiz desberdina da.

Alde batetik, filosofiak Z*ertaz dihardu filosofiak?*-en azaltzen den bezala “filosofoa den horretaz arduratzen da, den heinean”. Filosofiak ez dauka mugarik, ez Jainkorik ezta inolako argiztapenik ere. Filosofiak zentzu komuna hartzen du bere baitan “ den” horri buruz hitz egiteko. Azken batean, filosofia hitzak jakinduriara heltzeko nahia eta grina adierazten du, eta jakinduriarekiko maitasuna.

Bestalde, erlijioa sinesmeni guztiz errotuta dago eta hor datza beraz bere muga nagusia. Giza adimena eredutzat hartuz, guztiz perfektua den Jainkoan sinesten du eta honen azalpenari jarraituz etika edo balioak bezalako kontzeptuak definituak ikusten dira. Honi helduz gero, balio hauek egokituak izan daitezke norberaren interesetara eta hau argi ikus daiteke historiari erreparatuz. Adibidez, Erdi Aroan absolutismoari esker agintariek erabateko askatasuna zuten Jainkoaren izenean haien gurariak betetzeko eta gaur egun Elizaren aginduak jarraitu beharra ditugu hiltzerakoan gure arima hilezkorra zerura joan dadin.

Filosofiak ez du euskarririk behar aurrera egiteko, pentsatzeko, interpretatzeko. Erlijioa ordea, mugatua egoteaz gain mugatzailea da, nola jardun behar dugun eta izan behar garen esaten digulako. Galdera da, erlijioa mugatzailea dela badakigu, zergatik dauka oraindik ere hainbesterako garrantzia?

Gizakiak sinesteko beharra baitu, pentsatu nahi du noizbait bere sufrimendua konpentsatua izango dela eta erlijioak behar horri esku hartzen dio bere interesak defendatzeko. Karl Marxek zioen bezala, “erlijioa herriaren opioa da”. Balioak bere gain hartu ditu eta balioek gizakia mugitzen dute.

Sinesmenak eta usteak liburuan, erlijioaz eta hortaz, arimaz eta dualismoaz hitz egiten da. Dualismoa ez dagoela bere momentu onenean esaten da. Eta literalki hitz hauek esaten dira: “ *Funtsean, bada, erlijioak bi euskarri bereizten ditu, bata fisikoa(biziduna barne) eta bestea espirituala edo mentala. “*  Hori izan da, nire ustez, mendebaldeko pentsamenduaren eta eliza katolikoaren ( hortaz gure pentsamendua guztiz baldintzatu duen ideiaren) akats nagusia. Soilik alderdi fisikoa , alde batetik, eta beste aldetik psikikoa eta espirituala banatzea, hau da, dualismora mugatzea. Hiru alderdiak bereizi beharko lirateke: fisikoa, psikikoa eta espirituala, erlijio bere lana ondo egin ahal izateko. Erlijioa guztiz aldendu da, teorian erlijio guztiek helburu bezala duten printzipioarekiko: Gizakiak Jainkoa aurkitzea. Eta azkeneko 2000 urteetan, ahalmen mugatzaile bat bihurtu da besterik gabe. Filosofia kontrakoa da, ez du mugarik. Hortaz beti egonen da filosofia eta erlijioaren arteko lehia.

Gauza bat argi dago, bai zientziarekin bai erlijioarekin bai dena delakoarekin filosofiak harremanak dituela, baina ez dagoela argi non dagoen muga. Warburtonen esaldia*, “Garrantzitsua da filosofian itxaropen handiegirik ez jartzea”,* hasieran kontraesakorra dirudi. Filosofia ez dizu, nola bizi behar da? Galdera erantzungo, ez dizu erantzungo jainkoa existitzen den ala ez. Filosofiak pentsamenduarekin lotuta dauden gauzak, gaiak jorratuko dizkizu. Nola pentsatu den historian zehar esango dizu, zer gai lantzen dituen pentsamenduak (etika, politika, …) esango dizu, gauza gutxi zehaztuko dizkizu. Hortaz zentzuzkoak bihurtzen dira guztiz Warburtonen hitzak.

Ondorio argi bat ateratzen da hau guztitik. Filosofia adimenaren zientzia da. Psikologia ere adimena aztertzen du, baina giza jokaeran espezializaturik dago. Kimikak edo biologiak ere burmuina aztertzen dute, baina ez adimena bere baitan. Definizio hori zein zentzutan adierazten den azal dezagun.

Lehenik eta behin adimena zer den esan behar dugu. Adimena gizakiak egiten gaituena da, arrazoitzeko gaitasuna ematen digu, hitz egiteko gaitasuna, problema matematiko bat egin dezakegu. Guk adimena oso aurreratua izatea eta animaliek adimenik ez edo oso mugatua izatea da, animaliengatik desberdintzen gaituena da. Adimenak ez du mugarik, ametsetan ikus dezakegu zer nolako gauza arraroak amesten ditugun, edota Garcia Marquezen liburu bat irakurrita ikus daiteke noraino irits daitekeen giza adimena. Agian, zientziek adimena behar dute bere esparruan aritzeko, fisika arazo bat ebazteko, edo bonba atomiko bat egiteko. Filosofia, ordea, adimena bera du aztergai, eta adimenak sortu duen errealitate guztia. Hortaz gizakiak sortutako guztia du aztergai. Hau da, fisika, kimika, kultura, soziologia, hizkuntza, kirolak, etika, politika, erlijioa, zinema, historia, musika, Jainkoa, pertsona, giza harremanak, artea, adimena bera … eta filosofia bera. Horretan datza filosofiaren magia.

ERANSKINA. AGORA PELIKULA

Klase hasieran esan zen pelikula hau ez zela hainbat herrialdetan proiektatu, hala nola Estatu Batuetan eta *frakaso komertziala* izan zela. Kontraesakorra dirudi Amenabarren superprodukzio bat izanda, baina berehala, lehenengo eszenetan dogmatismoari kritika bat dela ikusten da. Hortaz, erlijioaren gaian sartzen da eta guztiz normala da arazo larriak izana Eliza Katolikoa edo Israelgo Lobya bezalako instituzio hain ahaltsuak munduan egonda.

Hipatiaren garaian, jada, kristautasuna hazten eta hazten zegoen, eta dagoeneko, dogma asko eta asko zituen. Kristauek sutsuki sinesten zuten dogma hauetan eta jainkoaren hitza zela zioten, hortaz Lege Gorena, kontra egin ezin zitzaiona. Nahiz eta dogma hauek San Paulo, Cirilo edo Ebanjelioa idatzi zuten hitzen oinarriturik egon eta ez Jesusek esan zituen hitzetan. Izan ere ezinezkoa izan zen Jesusen benetako hitzak jasotzea, San Paulo garaikidea izan zen baino ez zuen inoiz ezagutu eta Ebanjelio idazlariak k.0 70 urtean hasi ziren idazten, hau da Jesusen generazioko pertsonen seme- alabak ziren. Horrela adibidez, kristautasuna matxista da, emakumea arlo publikotik aldetzen du eta etxean lan egitera mugatzen du, nahiz eta Jesusek horrelakorik esan. Besterik gabe, Elizak dogma bezala ditu duela 2000 urteko tradizio, sinesmen eta ohiturak.

Pelikulan kristauak zikinak eta arropa ilunekin ageri dira eta bere elizak ilunak dira barrutik. Judutarrak eta Paganoak berriz, batez ere azken hauek, arropa zuriekin eta garbi ageri dira. Adibidez, Hipatia bainua hartzen ageri da pelikulan.

Judutarrak eta Paganoak, pertsona ikasiak bezala ikusten dira. Judutarrak musika saio batean daude harria botatzen dizkietenean eta Paganoak antzerkian eta klasean ageri dira, eta beraien esku dago Alexandriako Liburutegi Handia. Pelikulan berriz kristauei Jainkoa axola zaie soilik, ezer gehiago ez. Eta ez dituzte besteen ohiturak errespetatzen. Judutarrak iraintzen dituzte beren egun sakratuan festa egiteagatik eta Helenikoen liburuak erretzen dituzte. Batez ere intoleranteak bezala ageri dira pelikulan.

Pelikulan ez dute beren doktrina ez den ezer besterik onartzen, eta lagunok, honek gaur egungoarekin antza handia dauka, Bai Eliza Katolikoa ikusita bai Musulman Erradikalak ikusita. Horrela normala da gaur egungo sisteman horrelako areriotasunak izana. Oso ausarta izan zen Amenabar pelikula hau egiten.